open-index/open-wikipedia-markdown huggingface dataset:
সোয়েব আহমেদ

**সোয়েব আহমেদ** (জন্ম: ১ মার্চ ১৯৪৮) বাংলাদেশের উচ্চ পদস্থ সরকারি কর্মকর্তা ছিলেন। তিনি নির্দলীয় তত্ত্বাবধায়ক সরকারের সময় ২০০৬ সালের ১৩ ডিসেম্বর হতে ২০০৭ সালের ১১ জানুয়ারি পর্যন্ত অর্থ মন্ত্রণালয়ের দায়িত্ব পালন করেন।

## প্রাথমিক জীবন
সোয়েব আহমেদ ১ মার্চ ১৯৪৮  জন্মগ্রহণ করেন। তিনি ১৯৬২ সালে মতলবগঞ্জ জে,বি, উচ্চ বিদ্যালয় থেকে ম্যাট্রিকুলেশন পাশ করেন। ১৯৬৪ সালে ঢাকা কলেজ থেকে আইএ পাশ করেন। ঢাকা বিশ্ববিদ্যালয় থেকে অর্থনীতিতে বিএ ও এমএ ডিগ্রী অর্জন করেন।

হার্ভার্ড ইউনিভার্সিটি থেকে পোষ্ট-গ্র্যাজুয়েট ও ওয়াশিংটন ইন্টার ন্যাশনাল ইউনিভার্সিটি থেকে পিএইচডি ডিগ্রী অর্জন করেন।

## কর্মজীবন
সোয়েব আহমেদ ১৯৭০ সালে তৎকালীন সেন্ট্রাল সুপিরিয়র সার্ভিস পরীক্ষায় উত্তীর্ণ  হয়ে বিভিন্ন দায়িত্ব পালন শেষে বাংলাদেশ সরকারের সচিব হিসেবে কৃষি মন্ত্রণালয়, অর্থ মন্ত্রণালয়ের আই,আর,ডি, বন ও পরিবেশ মন্ত্রণালয় ও শিল্প মন্ত্রণালয়ের দায়িত্ব পালন করেন।

তিনি জাতীয় রাজস্ব বোর্ডের চেয়ারম্যান ছিলেন।

বাংলাদেশের তত্ত্বাবধায়ক সরকারের উপদেষ্টা হিসেবে অর্থ, পরিকল্পনা, বাণিজ্য, ডাক ও টেলিযোগাযোগ মন্ত্রণালয়ের দায়িত্ব পালন করেন।

তিনি আইইউবির অধ্যাপক ও কোষাধ্যক্ষ।

তিনি দায়িত্ব পালন করেছেন বাংলাদেশ ব্যাংকের পরিচালনা পরিষদের সদস্য, বেসিক ব্যাংকের চেয়ারম্যান, আইপিডিসি, কাফকোর চেয়ারম্যান।

বিদেশী প্রতিষ্ঠানের মধ্যে বিশ্ব ব্যাংকের বোর্ড অব গভর্নসের  গভর্নর,  আইএমএফের বোর্ড অব গভর্নসের গভর্নর এবং এডিবি বোর্ড অব গভর্নসের গভর্নর,  এশিয়ান প্রডাক্টিভিটি অর্গানাইজেশন, জাপানের চেয়ারম্যান।

তিনি ঢাকা বিশ্ববিদ্যালয় অর্থনীতি বিভাগের এলামনাই সমিতির দু’বার সভাপতি ও বাংলাদেশ স্কাউটস্ এন্ড গাইডস্ এসোসিয়েশনের সভাপতি হিসেবে দীর্ঘদিন দায়িত্ব পালন করেন।

## তথ্যসূত্র

বিষয়শ্রেণী:বাংলাদেশের অর্থমন্ত্রী
বিষয়শ্রেণী:১৯৪৮-এ জন্ম
বিষয়শ্রেণী:চাঁদপুর জেলার ব্যক্তি
বিষয়শ্রেণী:ইন্ডিপেন্ডেন্ট বিশ্ববিদ্যালয়, বাংলাদেশের শিক্ষক
বিষয়শ্রেণী:বাংলাদেশের বাণিজ্যমন্ত্রী
ফুল্লরা

**ফুল্লরা** হল ভারতের পশ্চিমবঙ্গ রাজ্যের বীরভূম জেলার লাভপুর শহরের কাছে একটি মন্দির কেন্দ্রিক জনপদ। এটি বোলপুর শান্তিনিকেতন থেকে ৩০ কিলোমিটার দূরে অবস্থিত একটি হিন্দু তীর্থস্থান ও পর্যটন কেন্দ্র।

থাম্ব|ফুল্লরা মন্দির, লাভপুর, বীরভূম

লোকবিশ্বাস অনুসারে, ফুল্লরায় সতীর নিচের( LOWER) ঠোঁটটি পড়েছিল। এই মন্দিরে কোনও বিগ্রহ নেই। সিন্দুরচর্চিত কচ্ছপাকৃতি শিলাখণ্ডই দেবীর প্রতিভূ। এই মন্দিরের পাশে একটি বিরাট পুকুর আছে। কিংবদন্তি অনুসারে, রামের দুর্গাপূজার সময় হনুমান এই পুকুর থেকেই ১০৮টি পদ্ম সংগ্রহ করেছিলেন। ফুল্লরা ভারতের ৫১টি শক্তিপীঠের অন্যতম বলে কথিত আছে।

## ইতিহাস
সুলতান মাহমুদ গজনভির ভারত আক্রমণের সময় একদল বেদানুসারী ব্রাহ্মণ মিথিলা মতান্তরে কনৌজ থেকে বিতারিত হয়ে বঙ্গদেশের বর্মণরাজ হরি বর্মার কাছে আশ্রয় লাভ করেন। তাঁদের কয়েকজনকে দেবী ফুল্লরার পুজোর জন্য নিজের জন্মভূমি সিদ্ধলগ্রাম বা শিতলগ্রামে নিয়ে আসেন বর্মণ রাজের মহা সন্ধি বিগ্রহিক ভবদেব ভট্ট। যাতায়াত-সহ অন্যান্য অসুবিধার জন্য একসময় ওই পুজারীরা ফুল্লরা মন্দির সংলগ্ন বাকুল, ফুলিয়ানগর, অট্টহাস প্রভৃতি জনপদগুলিতে বসতি স্থাপন করে। পরবর্তীকালে ওই বাহ্মণ বংশেরই দীনমণি মিশ্র বাহাদুর বর্মণ রাজা হন। ফুল্লরা মন্দিরের অদূরে দিনমণির রাজধানী গড়ে ওঠে। ফুল্লরা দেবীর মন্দির প্রথম প্রতিষ্ঠা করেন কৃষ্ণানন্দ গিরি। জানা যায়, একসময় মন্দিরের চূড়ায় স্বর্ণকলস শোভা পেত। প্রচলিত রীতি অনুযায়ী অন্যান্য পীঠের মতো এখানেও বিশ্বেশ ভৌরব শিবের মন্দির। বর্তমান মন্দিরটি নির্মাণ করিয়েছিলেন যাদবলাল বন্দ্যোপাধ্যায়।

## পাদটীকা

বিষয়শ্রেণী:পশ্চিমবঙ্গের শহর
বিষয়শ্রেণী:বীরভূম জেলার শহর ও নগর
হাড়িয়াভাঙা নদী

**হাড়িয়াভাঙা নদী** হল ভারতের পশ্চিমবঙ্গ রাজ্যের উত্তর চব্বিশ পরগনা জেলার অন্তর্গত সুন্দরবনের একটি জোয়ারের জলে সমৃদ্ধ নদী। এটি উত্তর চব্বিশ পরগনা ও বাংলাদেশের সাতক্ষীরা জেলার সীমান্তবর্তী নদী।

হিঙ্গলগঞ্জ পেরিয়ে ইছামতি নদী বিভিন্ন শাখানদীতে বিভক্ত হয়ে গেছে। তার মধ্যে উল্লেখযোগ্য: রায়মঙ্গল, বিদ্যা, ঝিল্লা, কালিন্দী ও যমুনা। ভারত ও বাংলাদেশের আন্তর্জাতিক সীমানা বরাবর এই নদী ও হাড়িয়াভাঙা নদীটি প্রবাহিত। হাড়িয়াভাঙার মুখে নিউ মুর দ্বীপ অবস্থিত।

## তথ্যসূত্র

বিষয়শ্রেণী:পশ্চিমবঙ্গের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:সাতক্ষীরা জেলার নদী
বিষয়শ্রেণী:বাংলাদেশের নদী
বিষয়শ্রেণী:উত্তর চব্বিশ পরগনা জেলা
বিষয়শ্রেণী:সুন্দরবন
ভৌগোলিক তথ্য ব্যবস্থা

**ভৌগোলিক তথ্য ব্যবস্থা**-র () মাধ্যমে দৈশিক তথা ভৌগোলিক উপাত্ত সংগ্রহ, সংরক্ষণ, বিশ্লেষণ ও উপস্থাপন করা হয়। এর ইংরেজি প্রতিশব্দ হল জিওগ্রাফিক ইনফরমেশন সিস্টেম (Geographic Information System) এবং একে সংক্ষেপে জি আই এস (GIS) বলা হয় ।
জি আই এস হল ভূতথ্যবিজ্ঞান -এর একটা বৃহত্তর অংশ।

সাধারণ ভাবে ভৌগোলিক তথ্যের সংহতি, সংরক্ষণ, সম্পাদনা, বিশ্লেষণ, বণ্টন ও প্রদর্শনে ব্যবহৃত তথ্য ব্যবস্থা প্রনালীকে এই পরিভাষিক শব্দটির প্রকাশ করা যেতে পারে। জি আই এস আপ্লিকেশন-এর সাহায্যে উভ:ক্রিয় (interactive) জিজ্ঞাসা (ব্যবহারকারীকৃত অনুসন্ধান), দৈশিক তথ্যের বিশ্লষণ,মানচিত্রে উপাত্তের সম্পাদনা এবং এই সমস্ত কার্যাবলীর প্রদর্শন সম্ভব। ভৌগোলিক তথ্যবিজ্ঞান (Geographic information science) হল ভৌগোলিক ধারণা, ব্যবহার ও ব্যবস্থা প্রণালীর ভিত্তিগত বিজ্ঞান। 
জি আই এস ব্যাপক অর্থে বিভিন্ন প্রযুক্তি, প্রক্রিয়া ও পদ্ধতিকে নির্দেশ করে। প্রকৌশল, পরিকল্পনা, ব্যবস্থাপনা, পরিবহন. বীমা, দূরসঞ্চার এবং ব্যবসা বাণিজ্যের বিভিন্ন ক্ষেত্রে জি অই এসের ব্যবহার করা হয়। এই কারণে, জি আই এস এবং অবস্থানিক বোধবিদ্যা (location intelligence) ব্যবহার অবস্থান ভিত্তিক পরিসেবা প্রদানের অধার হতে পারে। অবস্থানকে  সূচক চল গণ্য করে সম্পর্কহীন তথ্যকে GIS-এর মাধ্যমে সম্পর্কযুক্ত করা সম্ভব।পৃথিবীতে অবস্থান বা পরিসর বা স্থান-কালকে ঘটনার তারিখ/সময় দিয়ে ও x, y, z স্থানাঙ্কে  যথাক্রমে দ্রাঘিমা, অক্ষাংশ ও উচ্চতা দ্বারা প্রকাশ করা যায়।

## উন্নয়নের ইতিবৃত্ত
রজার টমিলসন সর্বপ্রথম "geographic information system" এই কথাটি ব্যবহার করেন ১৯৬৮ সালে তার একটি প্রবন্ধে যার নাম ছিল "A Geographic Information System for Regional Planning”। তিনি জি আই এস এর জনক হিসাবে উপাধিত।

বহুপূর্বে, ১৮৩২ মহামারি-সংক্রান্ত-বিদ্যাতে দৈশিক বিশ্লেষণের ব্যবহারের উল্লেখ পাওয়া যায় "*Rapport sur la marche et les effets du choléra dans Paris et le département de la [[Seine]]*".

## জি আই এস বিষয়ক কৌশল এবং প্রযুক্তি
**gis এর কাজ

১. তথ্য আহরণ ও সংরক্ষণ করা
২.তথ্য সংরক্ষণ ও হারিয়ে গেলে পুনরুদ্ধার করা
৩. তথ্য আদান-প্রদান
৪.তথ্য সংরক্ষণ ও বিশ্লেষণ করা
৫.ফলাফল তৈরি ও উপস্থাপন করা
**কৌশল ও প্রযুক্তি
১.নিকটতম অনুধাবন ( aerial photograph) 
২. দূর অনুধাবন     (satellite sensor/image)
৩.অক্ষাংশ বা স্থানবিভেদে পারস্পরিক বা অ-পারস্পরিক ও বর্ণনামূলক তথ্য সমন্বয় বা সংযোগ ঘটিয়ে অধিকতর ব্যবহার উপযোগী করা বা dbms(database management system ) ৪.cad(computer aided design)
৫.gps(global positioning system)
৬. Digital information

## ভৌগোলিক তথ্য ব্যবস্থা সাহায্যে দৈশিক বিশ্লেষণ

★বনসম্পদ ব্যবস্থাপনায়(GIS): যেমন- বাংলাদেশের চট্টগ্রাম, পার্বত্য চট্টগ্রাম এলাকার পাহাড়িয়া বনভূমি, সুন্দরবনের ম্যানগ্রোভ বনভূমি ইত্যাদি।
★জলবায়ু পরিবর্তনে(GIS): যেমন- উদ্ভিজ্জ, বায়ুমন্ডল, বৃষ্টিপাত, বাস্তুসংস্থানের মধ্যে মিথষ্ক্রিয়ার নকশা বা মডেল তৈরি।
★সামরিকক্ষেত্রে ও অপরাধ বিশ্লেষণে (GIS): যেমন- অপরাধ এলাকা চিহ্নিতকরণ, ডিজিটাল অপরাধ মানচিত্র তৈরি, যুদ্ধের কৌশন নির্ধারণ, শত্রুর গতিবিধি পর্যবেক্ষণ, ঔষধপত্র ও গোলাবারুদ সরবরাহ ইত্যাদি।
★ দূর্যোগ ব্যবস্থাপনা ও প্রশমনেঃ যেমন- ঝুঁকিপূর্ণ এলাকা চিহ্নিতকরণ, ঝুঁকি ব্যবস্থাপনা, ভূমিকম্পের মাত্রা নির্ধারণ, ভূকম্প এলাকা চিহ্নিতকরণ ইত্যাদি।

## কিছু জি আই এস সফটওয়্যার

#ESRI's ArcGIS
#QGIS
#gVGIS
#ILWIS
#MapWindow GIS
#Clark Lab's IDRISI and TerrSet

## তথ্যসূত্র

বিষয়শ্রেণী:ভৌগোলিক তথ্য ব্যবস্থা
আবু বেলাল মোহাম্মদ শফিউল হক

জেনারেল **আবু বেলাল মোহাম্মদ শফিউল হক** (১ ডিসেম্বর ১৯৫৮) বাংলাদেশের একজন সাবেক সেনাপ্রধান। তিনি ২০১৫ সালের ২৫ জুন ১৫তম সেনাপ্রধান হিসেবে জেনারেল ইকবাল করিম ভূঁইয়ার স্থলাভিষিক্ত হয়েছিলেন।

## প্রাথমিক জীবন
আবু বেলাল মুহাম্মদ শফিউল হক ১৯৫৮ সালের ১ ডিসেম্বর বাংলাদেশের নোয়াখালীতে জন্মগ্রহণ করেন। তিনি ১৯৭২ সালে দিনাজপুর জিলা স্কুল থেকে মাধ্যমিক স্কুল সার্টিফিকেট (এসএসসি) পাস করেন। তিনি ঢাকা বিশ্ববিদ্যালয় থেকে স্নাতক, জাতীয় বিশ্ববিদ্যালয় থেকে 'ডিফেন্স স্টাডিজ' বিষয়ে স্নাতকোত্তর এবং বাংলাদেশ ইউনিভার্সিটি অব প্রফেশনালস (বিইউপি) থেকে দর্শনে স্নাতকোত্তর ডিগ্রি অর্জন করেন।

## সামরিক জীবন
এবিএম হক ঢাকা বিশ্ববিদ্যালয় থেকে আনুষ্ঠানিক শিক্ষা গ্রহণ করেন এবং পরে বাংলাদেশ মিলিটারি একাডেমিতে যোগ দেন। প্রশিক্ষণ শেষ করার পর, ১৮ জুন ১৯৭৮ তারিখে তিনি ৬ষ্ঠ শর্ট সার্ভিস কমিশন থেকে বেঙ্গল ক্যাভালরিতে কমিশন লাভ করেন। তাকে তার ব্যাচের সেরা অলরাউন্ড ক্যাডেট হিসেবে নির্বাচিত করা হয় এবং সোর্ড অব অনার (বাংলাদেশী সামরিক বাহিনীতে সেরা মেধাবী ক্যাডেটকে দেওয়া একটি পুরস্কার) প্রদান করা হয়।। ৪০ বছরের বিস্তৃত ক্যারিয়ারে হক বিভিন্ন কমান্ড, স্টাফ এবং ইন্সট্রাকশনাল দায়িত্ব পালন করেছেন। একজন সেনানী হিসেবে তিনি বাংলাদেশের রাষ্ট্রপতির কাছে 'এইড-ডি-ক্যাম্প' (এডিসি), একটি পদাতিক ব্রিগেডের ব্রিগেড মেজর (বিএম) এবং একটি পদাতিক ডিভিশনের কর্নেল স্টাফ হিসেবে দায়িত্ব পালন করেন। তিনি দুটি ট্যাঙ্ক ইউনিট, তিনটি ব্রিগেড (একটি সাঁজোয়া এবং দুটি পদাতিক) এবং দুটি ডিভিশন (১৯ তম এবং ৩৩ তম) কমান্ড করেছেন। তিনি সামরিক সচিব এবং সেনাবাহিনীর অ্যাডজুট্যান্ট জেনারেল হিসেবেও কাজ করেছেন। ২০১৩ সাল থেকে সশস্ত্র বাহিনী বিভাগের পিএসওর দায়িত্বে ছিলেন তিনি। এর আগে তিনি ডিফেন্স সার্ভিস কমান্ড ও স্টাফ কলেজের কমান্ড্যান্ট ছিলেন। পিএসও থেকে তিনি ২০১৫ সালের ২৫ জুন সেনাপ্রধান হিসেবে নিয়োগ পান।

## জাতিসংঘ মিশন
১৯৮৮ থেকে ১৯৮৯ পর্যন্ত শফিউল হক জাতিসংঘ ইরান-ইরাক মিলিটারি অবজারভার গ্রুপ (UNIIMOG) এর সাথে মিলিটারি অবজারভার হিসেবে কাজ করেছেন। তিনি ২০০৭ জানুয়ারি মাসে UNMEE-এর ডেপুটি ফোর্স কমান্ডার এবং প্রধান সামরিক পর্যবেক্ষক নিযুক্ত হন। এছাড়াও জাতিসংঘ শান্তিরক্ষা বাহিনীর কমান্ডার তিনি হিসেবে ইথিওপিয়া ও ইরিত্রিয়ায় কাজ করেছেন।

## ব্যক্তিগত জীবন
ব্যক্তিগত জীবনে শফিউল হক শোমা হককে বিয়ে করেছেন। তাদের একটি ছেলে এবং একটি মেয়ে রয়েছে। ঢাকা উত্তর সিটি কর্পোরেশনের প্রথম মেয়র আনিসুল হক তার ভাই। তার বাবা শরীফুল হক বাংলাদেশ আনসারের সাবেক পরিচালক ছিলেন এবং ১৯৮২ সালে অবসর গ্রহণ করেন।

## আরও দেখুন
* বাংলাদেশ সেনাবাহিনী
* বাংলাদেশ সেনাবাহিনীর সেনা প্রধান

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেনাবাহিনী প্রধান (বাংলাদেশ)
বিষয়শ্রেণী:বাংলাদেশী জেনারেল
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলাদেশ ইউনিভার্সিটি অব প্রফেশনালসের প্রাক্তন শিক্ষার্থী
বিষয়শ্রেণী:প্রিন্সিপাল স্টাফ অফিসার (বাংলাদেশ)
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দিনাজপুর জিলা স্কুলের প্রাক্তন শিক্ষার্থী
বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী
ওয়াহিদউদ্দিন মাহমুদ

**ড. ওয়াহিদউদ্দিন মাহমুদ** হলেন বাংলাদেশেরঅর্থনীতিবিদ ও অন্তর্বর্তীকালীন সরকারের পরিকল্পনা মন্ত্রণালয়ের একজন সাবেক উপদেষ্টা। ১৯৯৬ সালে তিনি তত্ত্বাবধায়ক সরকারের অর্থ ও পরিকল্পনা মন্ত্রণালয়ের দায়িত্বে ছিলেন।

## প্রারম্ভিক জীবন ও শিক্ষা
ওয়াহিদউদ্দিন মাহমুদ ১৯৪৮ সালের ১ জুলাই তৎকালীন পাকিস্তান অধিরাজ্যের পূর্ববঙ্গের নোয়াখালী জেলায় জন্মগ্রহণ করেন। তার বাবা আলী আহমেদ চৌধুরী ছিলেন সরকারি কর্মকর্তা এবং মা সালেহা খাতুন ছিলেন গৃহিণী। তিনি অন্নদা সরকারি উচ্চ বিদ্যালয় থেকে পড়াশুনা করেছেন। ঢাকা কলেজ থেকে এইচএসসি এবং পরে ১৯৬৮ সালে ঢাকা বিশ্ববিদ্যালয় থেকে অর্থনীতিতে প্রথম শ্রেণিতে প্রথম স্থান অধিকার করে বিএ (অনার্স) ডিগ্রি অর্জন করেন। পরের বছর তিনি তৎকালীন পাকিস্তানের ইসলামাবাদ বিশ্ববিদ্যালয় থেকে একই বিষয়ে প্রথম শ্রেণিতে প্রথম স্থান অধিকার করে এমএসসি (মাস্টার্স) ডিগ্রি অর্জন করেন। তিনি ১৯৭২ থেকে ১৯৭৭ সালের মধ্যে ইংল্যান্ডের কেমব্রিজ বিশ্ববিদ্যালয় থেকে অর্থনীতিতে পিএইচডি ডিগ্রি অর্জন করেছিলেন।

## কর্মজীবন
ওয়াহিদউদ্দিন মাহমুদ ঢাকা বিশ্ববিদ্যালয়ের অর্থনীতি বিভাগে শিক্ষকতা করেছিলেন এবং ১৯৮৪ সালে অধ্যাপক পদে পদোন্নতি লাভ করেন। ২০১১ সালে ঢাকা বিশ্ববিদ্যালয়ের শিক্ষকতা থেকে অবসর গ্রহণ করেন। তিনি ১৯৯৬ সালে বাংলাদেশের তত্ত্বাবধায়ক সরকারের অর্থ ও পরিকল্পনা মন্ত্রণালয়ের দায়িত্বে ছিলেন। এছাড়াও তিনি ড. মুহাম্মদ ইউনূসের পল্লী কর্ম-সহায়ক ফাউন্ডেশনের সহ-প্রতিষ্ঠাতা ও ১০ বছর এই প্রতিষ্ঠানের চেয়ারম্যান ছিলেন।

ওয়াহিদউদ্দিন মাহমুদ বর্তমানে লন্ডন স্কুল অব ইকোনমিক্স ভিত্তিক ইন্টারন্যাশনাল গ্রোথ সেন্টার ও জাতিসংঘের কমিটি ফর ডেভেলপমেন্ট পলিসির সদস্য। এছাড়াও তিনি সাউথ এশিয়ান নেটওয়ার্ক অব ইকোনমিক রিসার্চ ইনস্টিটিউটের চেয়ারম্যান।

তিনি ২০২৪ সালের ১৬ আগস্ট বাংলাদেশের অন্তর্বর্তী সরকারের উপদেষ্টা হিসেবে নিযুক্ত হন এবং পরিকল্পনা মন্ত্রণালয় ও শিক্ষা মন্ত্রণালয়ের দায়িত্ব পান।

## আরও দেখুন
* বাংলাদেশের অর্থ মন্ত্রণালয়
* বাংলাদেশের অর্থমন্ত্রী
* বাংলাদেশের অর্থমন্ত্রীদের তালিকা

## তথ্যসূত্র

## বহিঃসংযোগ

বিষয়শ্রেণী:বাংলাদেশের অর্থমন্ত্রী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী অর্থনীতিবিদ
বিষয়শ্রেণী:কুমিল্লা জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শাহাবুদ্দিন আহমেদের মন্ত্রিসভার সদস্য
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা
বিষয়শ্রেণী:অন্নদা সরকারি উচ্চ বিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
ভারত দূতাবাস, মস্কো

**মস্কোয় ভারতীয় প্রজাতন্ত্রের দূতাবাস** হল রুশ ফেডারেশনে অবস্থিত ভারতের একটি কূটনৈতিক দূতাবাস। এটি মস্কোর টাগানস্কি জেলার ৬ ভরন্তসোভো পোলে অবস্থিত।

ভারতীয় দূতাবাস বিদ্যালয় মস্কো এই দূতাবাস অনুমোদিত।

## আরও দেখুন

* ভারত–রাশিয়া সম্পর্ক
* রাশিয়ায় দূতাবাস
* রাশিয়ায় ভারতীয় রাষ্ট্রদূত

## তথ্যসূত্র

## বহিঃসংযোগ
*   ভারত দূতাবাস, মস্কো

বিষয়শ্রেণী:ভারত–রাশিয়া সম্পর্ক
ভারত
মস্কো
বিষয়শ্রেণী:ভারত–সোভিয়েত ইউনিয়ন সম্পর্ক
বিষয়শ্রেণী:ভারতের কূটনৈতিক মিশন
দূর অনুধাবন

**দূর অনুধাবন** (ইংরেজি : remote sensing) হল কোন বস্তুকে সরাসরি স্পর্শ না করে সেই বস্তু হতে তার গুনাবলি সম্পর্কিত উপাত্ত সংগ্রহ করা এবং পর্যবেক্ষণ করার এক ধরনের কৌশল। এক্ষেত্রে বিভিন্ন সেন্সর বা ডিভাইস ব্যবহার করা হয়। দূর অনুধাবন হচ্ছে জিওইনফরমেটিক্স এর একটা বড় অংশ। এটা আবার ভূ-বিজ্ঞানের একটি উপশাখা বলা যায়। 
বর্তমান যুগ তথ্য ও যোগাযোগ প্রযুক্তির যুগ। মহাকাশ তথা উপগ্রহ প্রযুক্তি আধুনিক যুগের এক নতুন দিগন্তের সূচনা করেছে সেটা বলার অপেক্ষাই রাখেনা। রিমোট সেন্সিং প্রযুক্তি বর্তমান মহাকাশ প্রযুক্তির যুগান্তকারী একটি পদক্ষেপ। এটা এমন এক কৌশল যার মাধ্যমে রিমোট সেন্সিং ডিভাইসের দ্বারা কোন বস্তুকে সরাসরি স্পর্শ না করে তথ্য সংগ্রহ করা হয়। সাধারণত এই প্রযুক্তি বলতে তড়িৎ চুম্বকীয় বিকিরণের দ্বারা মহাকাশ ও পৃথিবী পর্যবেক্ষণকে অনেকে বুঝিয়ে থাকেন। যদিও এর মানে শুধু মহাকাশ হতে পর্যবেক্ষণ বুঝানো একেবারে ঠিক হবেনা কারণ RADAR ও LIDAR এর সাহায্যে পৃথিবী পৃষ্ঠ থেকে সিগন্যাল পাঠিয়ে রিমোট সেন্সিং এর মাধ্যমে তথ্য সংগ্রহ করা হয়। সংগৃহীত তথ্যকে কম্পিউটারের মধ্যমে প্রক্রিয়াজাত করা হয়। রিমোট সেন্সিং বিশেষজ্ঞের পদার্থ বিজ্ঞান ও গণিতে যথেষ্ট জ্ঞান থাকা অত্যাবশ্যক। 
উদাহারন হিসেবে বলা যায়- আকাশে অবস্থিত কৃত্রিম উপগ্রহ বা বিমান থেকে পরিবেশের কোন উপাদানের তথ্য সংগ্রহ। দূর অনুধাবন কৌশলে বেশ কিছু সেন্সর ব্যবহার করা হয় সেগুলো হল  -

#ক্যামেরা
#লেসার
#রেডিও তরঙ্গ গ্রহণকারী রিসিভার বা সংগ্রাহক
#রাডার ব্যবস্থা
#সনার
#সীসমোগ্রাফ
#গ্রাভিমিটারস
#ম্যাগ্নেটমিটার।

উপগ্রহ প্রযুক্তির মাধ্যমে মহাকাশ ও আমাদের বাস যোগ্য পৃথিবীর দুর্গম স্থান পর্যবেক্ষণ করা সহজ হয়েছে। আকাশের উপরে অবস্থিত বিভিন্ন রিমোট সেন্সিং স্যাটেলাইট ব্যবহার করে খুব সুন্দরভাবে তথ্য সংগ্রহ করা হচ্ছে। আমেরিকার মহাকাশ গবেষণাকারী সংস্থা নাসা সহ ভারত, জাপান, ইউরোপের বিভিন্ন দেশ, উত্তর কোরিয়া, চীন খুব ভাল ভাবে মহাকাশ গবেষণায় সাফল্য নিয়ে আসছে।

## উপাত্ত ধারণ কৌশল

## উপাত্ত প্রক্রিয়াজাতকরণ

## ইতিহাস

## ব্যবহৃত সফটওয়্যার
ERDAS imagine, ArcGIS, Map info, ER Mapper, etc

## প্রয়োগ
বর্তমান সময়ে দূর অনুধাবন বা রিমোট সেন্সিং এর ব্যবহার ব্যাপক আকার ধারণ করেছে। বিজ্ঞান ও প্রকৌশলের বিভিন্ন শাখায় এর বহুল ব্যবহার লক্ষণীয় এবং দিন দিন এর ব্যবহার বেড়েই চলেছে। যেসব ক্ষেত্রে এই প্রযুক্তি ব্যবহার করা হয় তা নিম্নে উল্লেখ করা হলঃ
#দুর্যোগ পূর্বাভাস ও ব্যবস্থাপনা
#আবহাওয়া পর্যবেক্ষণ ও পুর্বাভাস প্রদান
#আবহাওয়া ও সমুদ্র মডেলিং
#বিমান চালানো
#নৌ পরিবহন ও ন্যাভিগেশন
#টেলিকমিউনিকেশন
#স্থাপনা নির্মাণ
#পুরাকৌশল
#সামরিক বাহিনী
#পরিবহন জালি পরিকল্পনা ও ব্যবস্থাপনা
#নগর পরিকল্পনা
#কৃষি ব্যবস্থাপনা
#পরিবেশ মডেলিং, পরিকল্পনা ও ব্যবস্থাপনা

## তথ্যসূত্র

বিষয়শ্রেণী:রিমোট সেন্সিং
বিষয়শ্রেণী:জিওডেসি
কাসিদা

**কাসিদা** একটি ফার্সি শব্দ, যার অর্থ কবিতার ছন্দে কোন প্রিয়জনের প্রশংসা করা। আরবি শব্দ *ক্বাসাদ* বিবর্তিত হয়ে ফার্সি 'কাসিদা' হয়েছে।

## শব্দের বুত্পত্তি
আরবী শব্দ 'ক্কাসদ' (قصد) অর্থ নিরেট ও পরিপূর্ণ; মস্তিষ্ক বা মজ্জা; ইচ্ছে করা; আকাঙ্ক্ষা; প্রত্যাশা। যে কবিতায় প্রিয়জনের প্রশংসা করা হয় তাদেরকে আরবী-পরিভাষায় 'কাসিদা' বলে।

## বৈশিষ্ট্য
### গঠন
সাহিত্যিক ইবনে কুতাইবাহ কাসিদাকে তিনটি অংশে বিভক্ত করেছেন; নবম শতকে তার লিখিত ‘কিতাব আল-শির ওয়া-আল-শুয়ারা’ (‘Book of Poetry and Poets’)-এ রয়েছে কাসিদার গঠনতত্ত্ব:
* প্রথম অংশ ‘নসিব’: শুরু হবে স্মৃতি-কাতরতা থেকে।
* দ্বিতীয় অংশ ‘তাখাল্লাস’: স্মৃতি-কাতর বিবরণ থাকবে এতেও, সাথে থাকতো গোষ্ঠীর জীবনযাত্রা-প্রকৃতির বর্ণনা; এরপর আবেগ-আচ্ছন্নতা থেকেই দেয়া হতো অভিযাত্রার বর্ণনা, যা ‘রাহিল’ নামে পরিচিত।
* তৃতীয় বা শেষ অংশে দেয়া হতো উপদেশ: এটি তিনভাবে দেয়া হতো:
** ‘ফাখর’: যেখানে স্ব-গোষ্ঠীর গুণকীর্তন করা হতো;
** ‘হিজা’: যেখানে অপরাপর গোষ্ঠী সম্পর্কিত স্যাটায়ার করা হতো;
** ‘হিকাম’: যেখানে প্রচার করা হতো কিছু নৈতিক বাণী।

### প্রকার
কাসিদা বিভিন্ন ধরনের হতে পারে; এগুলোর প্রশস্তিমূলক, দর্শনতত্ত্ব, ভক্তিমূলক, রমজান উপক্ষে রচিত প্রভৃতি ধরন রয়েছে। কাসিদা সাধারণত: দীর্ঘাকৃতির হয়; দৈর্ঘ্যে ৬০ হতে ১০০ লাইন; কখনও কখনও তা ২০০ লাইনেরও বেশি হয়।

## ইতিহাস
### বাংলাদেশে চর্চার ইতিহাস
ফার্সিভাষী মোগলদের মাধ্যমে বাংলা অঞ্চলে কাসিদার প্রচলন ঘটে; আর এই সম্পর্কিত প্রাচীনতম তথ্যটি পাওয়া যায় ১৬০৮ সালে ইসলাম খান চিশতির সাথে নৌ-বহর নিয়ে যশোরে আগত মোঘল সেনাপতি মির্জা নাথানের 'বাহারিস্তান-ই-গায়বি' গ্রন্থে।

বাংলাদেশে, বিশেষত: রাজধানী ঢাকার পুরোনো অংশে রমজান মাসে সাহরী খাবার জন্য পাড়ায় পাড়ায় দলবেঁধে কাসিদা গেয়ে মুসলমানদের ঘুম থেকে উঠার জন্যে ডাকা হয়, যা এখানকার দীর্ঘদিনের একটি ঐতিহ্য। পৃষ্ঠপোষকতার অভাবে দিন দিন হারিয়ে যাচ্ছে পুরান ঢাকার কাসিদা ঐতিহ্য। তবে কখনো কখনো এই দলগুলোর মধ্যে কাসিদা গাওয়া নিয়ে রক্তক্ষয়ী সংঘর্ষও ঘটে থাকে। 

সংযুক্ত আরব আমীরাতে স্কুল পর্যায়ে কাসিদা প্রতিযোগিতা হয়ে থাকে।

## আরও দেখুন
* ইসলামী কবিতা
* গজল
* কাসিদা-ই-বুরদা

## তথ্যসূত্র

## বহি:সংযোগ

বিষয়শ্রেণী:সঙ্গীত
বিষয়শ্রেণী:ইসলামি সঙ্গীত
বিষয়শ্রেণী:ইসলামী কবিতা
বিষয়শ্রেণী:আরবি সাহিত্য
বিষয়শ্রেণী:উর্দু কবিতা
বিষয়শ্রেণী:আরব সংস্কৃতি
বিষয়শ্রেণী:সাহিত্যকর্মের প্রকার
বিষয়শ্রেণী:আরবি পদ্য
বিষয়শ্রেণী:কাব্যরূপ
ইসলা দে লা লুনা

**ইসলা দে লা লুনা** (স্পেনীয় *Isla de la Luna*; আক্ষরিক অর্থ চন্দ্রদ্বীপ, অন্য নাম *Isla Koati*, উচ্চারণ *ইসলা কোয়াতি*) হল বলিভিয়ার লা পাজ বিভাগের মানকো কাপাক প্রদেশের অন্তর্ভুক্ত তিতিকাকা হ্রদ মধ্যস্থ একটি দ্বীপ। ভৌগলিকভাবে এর অবস্থান বিখ্যাত ইসলা দেল সোল বা সূর্যদ্বীপের ৭ কিলোমিটার পূর্বে। হ্রদের তীর থেকে এর সবচেয়ে কম দূরত্ব ৪.১ কিলোমিটার। দ্বীপটি আকৃতিতে কিছুটা লম্বা একটা রেখার মতো, যার দৈর্ঘ্য ২.৮ কিলোমিটার, কিন্তু সর্বোচ্চ প্রস্থও মাত্র ০.৭৬ কিলোমিটার। ছোট্ট এই দ্বীপটির সামগ্রিক আয়তন মাত্র ১.০৫ বর্গ কিলোমিটার ও এর তটরেখার মোট দৈর্ঘ্য মাত্র ৬ কিলোমিটার। দ্বীপের সর্বোচ্চ বিন্দু *পুন্তো মাস আলতো*। হ্রদের জলতল থেকে যদিও এর উচ্চতা মাত্র ১১৫ মিটার, সমুদ্রতল থেকে এর উচ্চতা ৩৯২৫ মিটার। ইনকা উপকথা অনুযায়ী এই দ্বীপ থেকেই দেবতা ভিরাকোচার আদেশে প্রথম চাঁদের উদয় হয়। দ্বীপটির পূর্ব উপকূলে ইনকা যুগের সন্ন্যাসিনীদের একটি মঠ বা নানারি, *মামাকুনা*র ধ্বংসাবশেষ খুঁজে পাওয়া গেছে।

প্রত্নতাত্ত্বিক খননকার্য থেকে এছাড়াও জানা গেছে যে *তিওয়ানাকু* সভ্যতার লোকেরা এই দ্বীপে একটি বেশ বড় মন্দির তৈরি করেছিল। খননকার্যে ৬৫০ - ১০০০ খ্রিষ্টাব্দের মধ্যে ব্যবহৃত বেশকিছু মৃৎপাত্র মিলেছে, যেগুলি পূজার কাজে ব্যবহৃত হত। এদের মধ্যে ঊনবিংশ শতাব্দীতে প্রাপ্ত দুটি পাত্র বর্তমানে লন্ডনের ব্রিটিশ মিউজিয়ামে রক্ষিত আছে। তবে এখন দ্বীপে যে ধ্বংসাবশেষগুলি চোখে পড়ে, সেগুলি ইনকা আমলে (১৪৫০ ১৫৩২ খ্রিষ্টাব্দ) তৈরি। এগুলির অনেকগুলিই পুরনো তিওয়ানাকু নির্মাণের ধংসাবশেষের উপরই তৈরি হয়েছিল।

বর্তমানে দ্বীপে সামান্য কিছু স্থানীয় আমেরিন্ডিয়ান জনগোষ্ঠীর মানুষজন বাস করেন। এঁদের ভাষা মূলত আইমারা ও কেচুয়া। তবে অল্পবিস্তর স্পেনীয় ভাষারও চল আছে।

১৯৪০'এর দশকে এই দ্বীপটি বলিভীয় সরকারের এক গুরুত্বপূর্ণ কারাগার বা কনসেনট্রেশন শিবিরে পরিণত হয়। বিশেষত ১৯৪৬ সালে রাষ্ট্রপতি ভিলারোয়েল'এর শাসনের বিরুদ্ধে দেশব্যাপী ধর্মঘটে অংশগ্রহণকারী বহুশত কৃষককে এখানেই বন্দী করে রাখা হয়েছিল।

## তথ্যসূত্র

বিষয়শ্রেণী:দক্ষিণ আমেরিকা
বিষয়শ্রেণী:বলিভিয়া
বিষয়শ্রেণী:বলিভিয়ার দ্বীপ
বিষয়শ্রেণী:দ্বীপ
১ নং ওয়ার্ড, কলকাতা পৌরসংস্থা

**ওয়ার্ড ১, কলকাতা পৌরসংস্থা** হল কলকাতা পৌরসংস্থার ১ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের কাশীপুর অঞ্চল নিয়ে এই ওয়ার্ডটি গঠিত। ১ নং ওয়ার্ড কলকাতার পৌর-প্রশাসনের একটি নির্বাচন-ক্ষেত্র এবং কাশীপুর-বেলগাছিয়া বিধানসভা কেন্দ্রের অন্তর্গত।

## বিবরণ
১ নং ওয়ার্ডের কাশীপুর রোড বরাবর প্রামাণিক ঘাট রোড, কাশীনাথ দত্ত রোড ও ব্যারাকপুর ট্রাঙ্ক রোড অবস্থিত। এই ওয়ার্ডের পূর্ব দিকে ব্যারাকপুর ট্রাঙ্ক রোড; দক্ষিণে খগেন্দ্র চট্টোপাধ্যায় রোড ও রুস্তমজি পার্শি রোড এবং পশ্চিম দিকে কাশীপুর রোড, রুস্তমজি পার্শি রোড ও হুগলি নদী অবস্থিত।

১৯২৩ সালে কাশীপুর কলকাতা পৌরসংস্থার অন্তর্ভুক্ত হয়।

## নির্বাচনী ফলাফল

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
ইন্ডিয়া হাউস, লন্ডন

লন্ডনে **ভারতীয় হাইকমিশন** হল যুক্তরাজ্যে ভারতীয় প্রজাতন্ত্রের কূটনৈতিক দূতাবাস। এটি লন্ডনের অল্ডউইচে বুশ হাউস ও পূর্বতন মারকোনি হাউসের (অধুনা সিটিব্যাংক ও অস্ট্রেলীয় হাইকমিশন, লন্ডন) মধ্যবর্তী **ইন্ডিয়া হাউস**-এ অবস্থিত। লন্ডন স্কুল অফ ইকোনমিকস ও কিংস কলেজ লন্ডন ইন্ডিয়া হাউসের সামনে অবস্থিত। ১৯২৫ সালে তদনীন্তন ভারতীয় হাইকমিশনার স্যার অতুলচন্দ্র চট্টোপাধ্যায় ইন্ডিয়া হাউস গঠনের প্রস্তাব দেন। স্যার হারবার্ট বেকার এই ভবনটির নকশা প্রস্তুত করেন। ১৯৩০ সালে ইন্ডিয়া হাউসের নির্মাণকার্য সমাপ্ত হয়। ১৯৩০ সালের ৮ জুলাই তৎকালীন রাজা-সম্রাট পঞ্চম জর্জ এই ভবনটির আনুষ্ঠানিক উদ্বোধন করেন। ভবনটির বাইরের দেওয়ালের সাজসজ্জায় ভারতের বিভিন্ন রাজ্যের সংস্কৃতি প্রতিফলিত হয়েছে। জন মেজর ১৯৯১ সালে এখানে জওহরলাল নেহেরুর একটি আবক্ষ মূর্তি উন্মোচন করেন। ১৯৮১ সালে এটি একটি গ্রেড টু লিস্টেড বিল্ডিং।

## চিত্রকক্ষ

File:High_Commission_of_India_in_London_2.jpg|ইন্ডিয়া প্লেস থেকে হাইকমিশন
File:High_Commission_of_India_in_London_3.jpg|কিছু নকশার দৃশ্য
File:High_Commission_of_India_in_London_4.jpg|ইন্ডিয়া প্লেসে জওহরলাল নেহেরুর আবক্ষ মূর্তি


## পাদটীকা

## বহিঃসংযোগ
* Official site

বিষয়শ্রেণী:সিটি অফ ওয়েস্টমিনিস্টারের ভবন ও স্থাপনা
লন্ডন
ভারত
বিষয়শ্রেণী:ভারত–যুক্তরাজ্য সম্পর্ক
বিষয়শ্রেণী:ভারতের কূটনৈতিক মিশন
বিষয়শ্রেণী:ভারত ও কমনওয়েলথ অব নেশনস
বিষয়শ্রেণী:যুক্তরাজ্য ও কমনওয়েলথ অব নেশনস
বিষয়শ্রেণী:১৯৩০-এ সম্পন্ন ভবন ও স্থাপনা
কাসিদা-ই-বুরদা

**কাসিদা-ই-বুরদা** (*চাদরের কবিতা*) হলো ইসলামের নবী হযরত মুহাম্মদ (দ.)-এর প্রশংসায় আরবীতে রচিত সুদীর্ঘ কবিতা। এটি রচনা করেন সুফি সাধক শরফুদ্দিন আল-বুসিরি কর্তৃক রচিত হয়। এটির প্রকৃত নাম হলো আল কাওয়াকিবুদ দুররিয়াহ ফি মাদহি খায়রিল বারিয়াহ (الكواكب الدرية في مدح خير البرية; "সৃষ্টির সেরার প্রশংসায় উজ্জ্বল নক্ষত্রমালা")। এটি মূলত সুন্নি মুসলিমদের নিকট অধিক জনপ্রিয়।

## রচনার প্রেক্ষাপট
আল-বুসিরি বুরদা লেখায় তার অনুপ্রেরণার পরিস্থিতি বর্ণনা করেছেন:

## গীতিকবিতা (গানের কথা)

مولاي صلي وسلم دائماً ابداً
মাওলা ইয়া সাল্লি ওয়া সাল্লিম দাইমান আবাদান**<br>
**ও মোর মওলা চিরকাল সালাত ও সালাম পাঠাও**

<big><big>على حبيبك خير الخلق كلهمِ</big></big><br>
আলা হাবীবিকা খাইরিল খালকি কুল্লিহিমি <br>
**তোমার হাবিব যিনি সৃষ্টির সেরা তার উপরে**

<big><big>محمداً سيدُ الكونين والثقلين</big></big><br>
''মুহাম্মাদুন সাইয়িদুল কাওনাইনি ওয়াছ-ছাক্বালাইনি'' <br>
**মুহাম্মদ যিনি দুজাহানের ও দুগোষ্ঠীর (ইনসান ও জ্বিন) নেতা**

<big><big>والفريقين من عُربٍ ومن عجمي</big></big><br>
ওয়াল-ফারীক্বাইনি মিন উরবিওঁ ওয়া মিন আজামী<br>
**এবং আরবদের ও আজমদের মাঝেও'''

هو الحبيب الذي ترجى شفاعته
হুওয়াল হাবিবুল লাযী তুরজা শাফায়াতুহু

لكل هول من الأهوال مقتحم
লিকুল্লি হাওলি মিনাল আহওয়ালি মুক্বতাহিমি

## গঠন
এই কাসিদাটি ১০টি অধ্যায়ে বিভক্ত:

# রাসুল (ﷺ)-এর প্রেম
# আত্মসংযমতা
# রাসুল (ﷺ)-এর প্রশংসা
# রাসুল (ﷺ)-এর জন্ম (মিলাদ)
# রাসুল (ﷺ)-এর ধর্ম প্রচার
# পবিত্র কুরআনের মর্যাদার বর্ণনা
# মিরাজের বর্ণনা
# রাসুল (ﷺ)-এর যুদ্ধ (জিহাদ)
# আল্লাহর কাছে ক্ষমা প্রার্থনা ও রাসুল (ﷺ)-এর সুপারিশ কামনা
# মোনাজাত ও নিজের মনের ইচ্ছা প্রকাশ

## জনপ্রিয়তা
এই কাসিদাটি মূলত সুফি মুসলমানদের কাছে সবচেয়ে বেশি জনপ্রিয়। সুন্নি মুসলিমদের একটি বড় অংশ এটিকে বিভিন্ন ধর্মীয় অনুষ্ঠানে (যেমন মাওলিদ) আবৃত্তি করে থাকে।

## আরও দেখুন
* কাসিদা

## তথ্যসূত্র

বিষয়শ্রেণী:সঙ্গীত
বিষয়শ্রেণী:আরবি সঙ্গীত
বিষয়শ্রেণী:ইসলামি কবিতা
বিষয়শ্রেণী:সুফি সাহিত্য
বিষয়শ্রেণী:মধ্যযুগীয় আরবি কবিতা
বিষয়শ্রেণী:সুন্নি সাহিত্য
বিষয়শ্রেণী:মুহাম্মাদের সাংস্কৃতিক চিত্রায়ণ
বাংলাদেশী নাগরিকদের জন্য ভিসার প্রয়োজনীয়তা

[thumb|[বাংলাদেশী পাসপোর্ট]]
**বাংলাদেশী নাগরিকদের জন্য ভিসার প্রয়োজনীয়তা** হলো অন্যান্য রাষ্ট্রের কর্তৃপক্ষ দ্বারা বাংলাদেশের নাগরিকদের উপর আরোপিত প্রশাসনিক এন্ট্রি বিধিনিষেধ।

১লা জানুয়ারি ২০১৭ মোতাবেক, ভিসা নিষেধাজ্ঞা সূচক অনুযায়ী, একজন বাংলাদেশী পাসপোর্টধারী ৩৮টি দেশে এবং অঞ্চলে ভিসা মুক্তভাবে বা আগমনের পর ভিসা নিয়ে পরিদর্শন করতে পারেন, যা স্বাধীন ভ্রমণে যাত্রাকালের ক্ষেত্রে বাংলাদেশী পাসপোর্টকে (ইরানীয় এবং শ্রীলঙ্কান পাসপোর্টের সাথে) ৯৫তম ক্রমতালিকায় স্থান দিয়েছে।

## ভিসার প্রয়োজনীয়তা মানচিত্র
centre|thumb|800x800px|বাংলাদেশী নাগরিকদের জন্য ভিসার প্রয়োজনীয়তা মানচিত্র

## ভিসার প্রয়োজনীয়তা

## আরো দেখুন
* বাংলাদেশ পাসপোর্ট
* বাংলাদেশের ভিসা নীতিমালা

## তথ্যসূত্র

বিষয়শ্রেণী:বাংলাদেশের বৈদেশিক সম্পর্ক
বিষয়শ্রেণী:জাতীয়তা অনুযায়ী ভিসার প্রয়োজনীয়তা
হেমন্ত সরকার

**হেমন্ত সরকার** (জন্ম: ১৯১৪, মৃত্যু: ২৮ ডিসেম্বর ১৯৯৮) বাংলার বাম রাজনীতির এক উজ্জ্বল নক্ষত্র। গরিবের প্রতি ধনীর অত্যাচার, শ্রমিক, কৃষক ও শ্রমজীবী মানুষদের প্রতি তৎকালীন মহাজনদের নিপীড়ন সহ্য করতে পারেননি বলে নাম তার হেমন্ত হয়েও তিনি শান্ত না হয়ে হয়েছিলেন দুরন্ত দুর্নিবার।

## প্রাথমিক জীবন ও শিক্ষা
১৯১৪ সালে নড়াইল জেলার সদর উপজেলার বড়েন্দা গ্রামস্থ এক কৃষক পরিবারে জন্মগ্রহণ করেন বিপ্লবী **হেমন্ত সরকার** । তার পিতা **নেপাল সরকার** এবং মাতা  **তৃণলতা সরকার**। হেমন্ত সরকাররা ছিলেন ৫ ভাই ও ২ বোন । হেমন্তের সবচেয়ে ছোটদি  **মানসী সরকার** ছিলেন তৎকালীন ভারতের কমিউনিস্ট পার্টির মহিলা সমিতির একজন সদস্য। এই মানসীর হাত ধরেই হেমন্ত সরকার কমিউনিস্ট রাজনীতিতে প্রবেশ করেন। ছোটবেলা থেকে রাজনীতির প্রতি প্রবল আগ্রহের কারণে পড়াশুনা খুব একটা হয়নি। গ্রামের স্কুলেই তার প্রাথমিক শিক্ষা শুরু হয় এবং অল্পকিছুদিনের মধ্যেই পড়াশুনার পাঠ চুকিয়ে রাজনীতিতে নেমে পড়েন।

## রাজনৈতিক জীবন
ভারতীয় উপমহাদেশের বাম আন্দোলনের এই নেতা মানুষের মুক্তির জন্য সংগ্রাম করেছেন সারাজীবন। এই মানুষটির কারণেই তৎকালীন রাজা, মহাজন, সরকার তথা ব্রিটিশ বা পাকিস্তান সরকার সবাই থাকতে ভয়ে ভয়ে । কি জানি কখন হেমন্ত চলে আসে। আর একারপণে জীবনে বহুবার তাকে জেল খাটতে হয়েছে। পালিয়ে বেড়াতে হয়েছে বছরের পর বছর। কিন্তু জেলের ভয়ে তিনি তার নীতি থেকে পিছপা হননি।

### কমিউনিস্ট ও পরবর্তী জীবন
এই প্রতিবাদী হেমন্ত ১৯৪০ সালে যোগ দেন ভারতের কমিউনিস্ট পার্টিতে। এবং তার অবদানে মুগ্ধ হয়ে বড়নেতারা তাকে ১৯৪২ সালে সদস্য পদ দেন। এ সময়ে তিনি যশোর জেলার বিভিন্ন অঞ্চলে তেভাগা আন্দোলন ছড়িয়ে দেন। তারপর তেভাগা জঙ্গিরুপ ধারণ করলে তাকে ১৯৪৮ সালে কারাবরণ করতে হয় এবং ১৯৫৭ সালে মুক্তি পান। তারপর আবারো দেশে সামরিক আইন জারি হলে তিনি পালিয়ে যান। এসময় তিনি যশোরে কমিউনিস্ট পার্টি তৈরি করেন। ১৯৭০ সালের সশস্ত্র আন্দোলন এবং ১৯৭১ সালে মুক্তিযুদ্ধে তিনি গুরুত্বপূর্ণ ভূমিকা পালন করেন। ১৯৭২ সালে তিনি কমিউনিস্ট পার্টির কেন্দ্রীয় সদস্য হন। ১৯৮৪ সালে আবার তিনি গ্রেফতার হন এবং তাকে রাজশাহী কারাগারে রাখা হয়। তিনি মার্ক্সবাদী মন্ত্রে বিশ্বাসী ছিলেন। তিনি কিছু গ্রন্থও ও প্রবন্ধ লিখেছেন।

## ব্যক্তিগত জীবন
সারাজীবন নিপীড়ত মানুষের কথা ভাবতে ভাবতে, তাদের সেবা করতে করতে আর নিজের কথা ভাবার সময় পাননি তিনি। জীবনে অবিবাহিত থেকে মানুষের সেবায় জীবন বিলিয়ে দিয়েছেন। তিনি আজীবন গণমানুষের মুক্তির জন্য লড়াই করেছেন।

## পরলোকগমন
১৯৯৮ সালের ২৮ ডিসেম্বর মৃত্যুবরণ করেন এই বিপ্লবী নেতা। এর আগে তিনি নবম কংগ্রেসের কেন্দ্রীয় পর্যায়ে সংগঠনে ও কমিউনিস্ট পার্টির সদস্য ছিলেন।

## তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:বাংলাদেশী মার্ক্সবাদী
বিষয়শ্রেণী:২০শ শতাব্দীর বাংলাদেশী রাজনীতিবিদ
বিষয়শ্রেণী:বাংলাদেশী বিপ্লবী
কলিকাতা লিটল ম্যাগাজিন লাইব্রেরি ও গবেষণা কেন্দ্র

**কলিকাতা লিটল ম্যাগাজিন লাইব্রেরি ও গবেষণা কেন্দ্র** ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি বেসরকারী গ্রন্থাগার। মূলতঃ পত্র-পত্রিকা সংরক্ষণ ও পঠন-পাঠনের উদ্দেশ্যে সন্দীপ দত্ত ১৯৭৮ খ্রিস্টাব্দের ২৩শে জুন ব্যক্তিগত উদ্যোগে সামান্য কয়েকটি পত্র-পত্রিকা নিয়ে এই গ্রন্থাগার চালু করেন, যা বর্তমানে ভারতের অন্যতম সমৃদ্ধ পত্রিকার সংগ্রহালয় হিসেবে গণ্য হয়ে থাকে।

## প্রতিষ্ঠা
১৯৭২ খ্রিস্টাব্দে কলকাতার স্কটিশ চার্চ কলেজের একুশ বছর বয়সী বাংলা বিভাগের ছাত্র সন্দীপ দত্ত ভারতের জাতীয় গ্রন্থাগারে পত্র-পত্রিকা সন্ধান করতে গিয়ে সেগুলির প্রতি চূড়ান্ত অবহেলা ও সংরক্ষণের অভাব লক্ষ্য করেন। কলকাতার সবচেয়ে বড় গ্রন্থাগারে পত্র-পত্রিকার এই অবস্থা দেখে সন্দীপ দত্ত ব্যক্তিগত উদ্যোগে শুধুমাত্র পত্র পত্রিকার পঠন-পাঠন ও সংরক্ষণের উদ্দেশ্যে একটি গ্রন্থাগার প্রতিষ্ঠার সিদ্ধান্ত নেন। এই বছর ২৭ থেকে ৩০শে সেপ্টেম্বর, তিনি নিজের বাড়ীতে ৭৫০টি পত্র-পত্রিকা নিয়ে একটি প্রদর্শনী করেন। ১৯৭৬ খ্রিস্টাব্দে কলকাতা বইমেলায় সন্দীপ দত্ত তাঁর পত্র-পত্রিকার সংগ্রহ নিয়ে অংশগ্রহণ করেন। ১৯৭৮ খ্রিস্টাব্দের ২৩শে জুন মাসে কলকাতার ১৮/এম টেমার লেনে তাঁর পৈতৃক বাড়ির একতলায় তিনি *বাংলা সাময়িকপত্র পাঠাগার ও গবেষণা কেন্দ্র* নামক একটি গ্রন্থাগার স্থাপন করেন। ১৯৭৯ খ্রিস্টাব্দের ৮ই মে গ্রন্থাগারটির সদস্যপদ জনগণের জন্য উন্মুক্ত করা হয়। ১৯৯৬ খ্রিস্টাব্দে এই প্রতিষ্ঠানকে নথীভুক্ত করা হয় এবং নতুন নামকরণ করা হয় *কলিকাতা লিটল ম্যাগাজিন লাইব্রেরি ও গবেষণা কেন্দ্র*। ২০১৭ সালে এই লাইব্রেরি ও গবেষণা কেন্দ্রটি চার দশক পূর্ণ করে।

## সংগ্রহ

সন্দীপ দত্ত দেড় হাজার সাময়িকী পত্র-পত্রিকা নিয়ে তাঁর গ্রন্থাগার শুরু করেন। বর্তমানে এই গ্রন্থাগারে বাংলা, ইংরেজি ও হিন্দি ভাষায় ছয় হাজার সাময়িকী পত্র-পত্রিকা ও দুই হাজার কাব্যগ্রন্থ রয়েছে। এই পাঠাগারে সবুজপত্র, কল্লোল, লাঙ্গল, সংহতি, প্রগতি, ময়ুখ, কালিকলম, পরিচয়, বঙ্গলক্ষ্মী, নবযুগ, ধুমকেতু, নাচঘর, পূর্বাশা, কবিতা, চতুরঙ্গ, অরণি, সমসাময়িক, গল্পভারতী ইত্যাদি দুর্লভ ও বিখ্যাত পত্রপত্রিকা রয়েছে। হাংরি আন্দোলনের বুলেটিন, ম্যানিফেস্টো, পত্রিকা ইত্যাদি কেবল এই গবেরষণাগারে সংরক্ষণ করা হয়েছে।

## স্বীকৃতি
২০২৩-এ দক্ষিণ কলকাতার সন্তোষপুরের সার্ভে পার্কের পুজোর বিষয় ছিল সন্দীপ দত্ত এবং তার কলিকাতা লিটল ম্যাগাজিন লাইব্রেরি ও গবেষণা কেন্দ্র। তিরিশ হাজার পত্রিকা দিয়ে সাজানো হয়েছিল এই পূজার মণ্ডপ।https://www.anandabazar.com/west-bengal/kolkata/little-magazine-became-theme-of-durga-puja-2023-dgtl/cid/1468830

### তথ্যসূত্র

বিষয়শ্রেণী:কলকাতার গ্রন্থাগার
বিষয়শ্রেণী:১৯৭৮-এ পশ্চিমবঙ্গে প্রতিষ্ঠিত
বিষয়শ্রেণী:কলকাতার সংস্কৃতি
থিলান থুশারা

**মাগিনা থিলান থুসারা মিরান্ডো** (; জন্ম: ১ মার্চ, ১৯৮১) বালাপিতিয়ায় জন্মগ্রহণকারী সাবেক শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন **থিলান থুসারা**। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলেছেন। পাশাপাশি বামহাতে ব্যাটিংয়ে পারদর্শী তিনি। ঘরোয়া ক্রিকেটে সিংহলীজ স্পোর্টস ক্লাবের প্রতিনিধিত্ব করেছেন।

## খেলোয়াড়ী জীবন
১৯৯৮-৯৯ মৌসুমে থুসারা’র প্রথম-শ্রেণীর ক্রিকেটে অভিষেক ঘটে। শ্রীলঙ্কার প্রিমিয়ার ফাস্ট-বোলিং একাডেমিতে প্রশিক্ষণ শেষে তিনি দল নির্বাচকমণ্ডলীর নজর কাড়েন। এরফলে দক্ষিণ আফ্রিকা সফরে টেস্ট দলের সদস্য মনোনীত হন। ঐ সিরিজের কোন খেলায় মূল একাদশে তাকে অন্তর্ভুক্ত করা না হলেও ২৭ জুন, ২০০৩ তারিখে ওয়েস্ট ইন্ডিজের বিপক্ষে তার টেস্ট অভিষেক হয়। কিন্তু সিরিজটিতে তিনি তেমন রান কিংবা উইকেট সংগ্রহে ব্যর্থ হন।

এরপর ২০০৬-০৭ মৌসুমে ঘরোয়া প্রথম-শ্রেণীর ক্রিকেটে দূর্দান্ত ক্রীড়ানৈপুণ্য প্রদর্শন করলে ২০০৮ সালে ওয়েস্ট ইন্ডিজ সফরে যান। ১৫ এপ্রিল, ২০০৮ তারিখে প্রথম খেলায় ৫ উইকেট ও পরের খেলায় তিন উইকেট শিকার করেন তিনি। একই সফরে তার ওডিআই অভিষেক ঘটে। ১৫ এপ্রিল, ২০০৮ তারিখে সেন্ট লুসিয়ার বিউসেজাউর স্টেডিয়ামে অনুষ্ঠিত অভিষেক ওডিআইয়ে তিনি তার প্রথম বলেই রুনাকো মর্টনকে কুমার সাঙ্গাকারা’র হাতে কট আউট করে উইকেট লাভ করেন। তৃতীয় ওডিআইয়ে চমকপ্রদ বোলিং পরিসংখ্যান গড়েন ৫.২-১-১২-১। কিন্তু বৃষ্টির কারণে খেলাটি পরিত্যক্ত ঘোষিত হয়। চামিন্দা ভাসের কিছুকাল অবসরের ফাঁকে তিনি শ্রীলঙ্কা ক্রিকেট দলে প্রধান বোলারের মর্যাদা পান।

৬ ফেব্রুয়ারি, ২০০৯ তারিখে ইন্ডিয়ান প্রিমিয়ার লিগে চেন্নাই সুপার কিংসের সাথে চুক্তিবদ্ধ হন। চেন্নাই কর্তৃপক্ষ তাকে $১৪০০০০ মার্কিন ডলারের বিনিময়ে চুক্তি করে।

## তথ্যসূত্র

## আরও দেখুন
* জিহান মুবারক
* শ্রীলঙ্কা জাতীয় ক্রিকেট দল
* আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

## বহিঃসংযোগ
*Cricinfo – Players and Officials – Thilan Thushara, http://content-www.cricinfo.com/srilanka/content/player/49677.html 

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:সিংহ স্পোর্টস ক্লাবের ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার
বিষয়শ্রেণী:কোল্টস ক্রিকেট ক্লাবের ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:ওয়েয়াম্বার ক্রিকেটার
বিষয়শ্রেণী:বাসনাহিরার ক্রিকেটার
বিষয়শ্রেণী:বাসনাহিরা ক্রিকেট ডান্ডির ক্রিকেটার
বিষয়শ্রেণী:কন্দুরাতার ক্রিকেটার
বিষয়শ্রেণী:হাম্বানতোতা ট্রুপার্সের ক্রিকেটার
ধীরাজ ভট্টাচার্য

**ধীরাজ ভট্টাচার্য** (জন্ম:৫ নভেম্বর, ১৯০৫, মৃত্যু: ১৯৫৯) উপমহাদেশীয় চলচ্চিত্রের এক নক্ষত্রের নাম। পঞ্চাশের দশকের সিনেমায় অভিনয় করে তিনি লক্ষ মানুষের হৃদয় জয় করে নিয়েছিলেন।

## প্রাথমিক জীবন ও শিক্ষা
১৯০৫ সালে এক শিশু জন্মগ্রহণ করেন যশোর জেলাস্থ কেশবপুর উপজেলার পাঁজিয়া গ্রামে । নাম তার রাখা হয় **ধীরাজ**। তার পিতা ছিলেন ললিতমোহন ভট্টাচার্য, পেশায় একজন শিক্ষক।

ধীরাজ বাবুর শিক্ষাজীবনের শুরু হয় নিজ গ্রাম পাঁজিয়ার স্কুলে। পরবর্তীতে তিনি ভর্তি হন কলকাতার মিত্র ইনস্টিটিশনে এবং তিনি ১৯২৩ সালে পাশ করেন ম্যট্রিকুলেশন। এরপর তিনি ভর্তি হন আশুতোষ কলেজে। এই কলেজে পড়ার সময় সিনেমার প্রতি প্রবল আগ্রহ জন্মে তার। ফলে কলেজ পাশ করা সম্ভব হয়ে ওঠেনি।

## কর্মজীবন
কর্মজীবনের শুরুটা হয় একটি নির্বাক চলচ্চিত্রে অভিনয়ের মাধ্যমে। চলচ্চিত্রটি ১৯২৪ সালে নির্মিত হয়। যার চিত্র পরিচালক ছিলেন **জ্যোতিষ বন্দ্যোপাধ্যায়**। কিন্তু এই চলচ্চিত্রে অংশগ্রহণ তার পরিবার মেনে নেয়নি। ফলে চলচ্চিত্র তাকে ছাড়তে হয়। এবং বাবার কথায় ভর্তি হন পুলিশের কলকাতা জোনের ইন্টেলিজেন্স ব্রাঞ্চে। তারপর তার বদলি হয় বার্মায়। কিন্তু কিছু অসুবিধার কারণে তাকে চাকরি ছাড়তে হয়। ১৯২৩-১৯২৪ সালের দিকে পুলিশ কর্মকর্তা হিসেবে কক্সবাজারের টেকনাফে কর্মরত ছিলেন তিনি।

আবার কলকাতায় ফিরে তিনি সিনেমায় অংশগ্রহণের চেষ্টা করেন। সেই সময় ১৯৩০ সালে তার পরিচয় হয় চিত্র পরিচালক মধুবাবুর সঙ্গে। মধুবাবু তখন সিনেমার জন্য নতুন নায়ক খুঁজছিলেন। তখই ধীরাজকে দেখে ভাল লেগে যায় মধু বাবুর। এরপর থেকে আর ধীরাজকে পিছনে তাকাতে হয়নি।।

### অভিনীত কিছু চলচ্চিত্র
ধীরাজ অভিনীত কিছু নির্বাক চলচ্চিত্র হলোঃ-

* সতীলক্ষ্মী,
* গিরিবালা,
* কাল পরিণয়,
* মৃণালিনী এবং 
* নৌকাডুবি। 

এই সবাক যুগে এসে ধীরাজের প্রথম ছবি হলো কৃষ্ণকান্তের উইল। আরো কিছু সবাক চলচ্চিত্রঃ- 

* যমুনা পুলিন, 
* দক্ষযজ্ঞ,
* বসন্তসেনা,
* নরনারায়ণ,
* কৃষ্ণসুদামা। 

এছাড়া আরো কিছু চলচ্চিত্রে অভিনয় করে ধীরাজ কাঁপিয়ে দিয়েছিলেন । যেমনঃ- 

* মরণের পরে,
* হানাবাড়ী
* রাত একটা
* ডাকিনলার চর,
* ধূমকেতু। 


## সাহিত্য
সাহিত্যে ধীরাজের আগ্রহ ছিল। চলচ্চিত্রের পাশাপাশি লিখেছেন দুটি আত্মজীবনীমূলক গ্রন্থ। গ্রন্থদুটি হচ্ছে একটি **যখন নায়ক ছিলাম** এবং **যখন পুলিশ ছিলাম** । এছাড়া তার আরো কিছু গ্রন্থ রয়েছে। যেমনঃ মন নিয়ে খেলা, সাজানো বাগান, মহুয়া মিলন ইত্যাদি।

## পরলোকগমন
এই জনপ্রিয় অভিনেতা ১৯৫৯ সালে মৃত্যুবরণ করেন। জীবনে তিনি অনেক পুরস্কারে ভূষিত হয়েছেন।

## তথ্যসূত্র

বিষয়শ্রেণী:১৯০৫-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:বাঙালি অভিনেতা
বিষয়শ্রেণী:ভারতীয় অভিনেতা
বিষয়শ্রেণী:যশোর জেলার ব্যক্তি
বিষয়শ্রেণী:কলকাতার অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:বাঙালি লেখক
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
ভুটানের নাগরিকদের জন্য ভিসার প্রয়োজনীয়তা

**ভুটানের নাগরিকদের জন্য ভিসার প্রয়োজনীয়তা** হলো অন্যান্য রাষ্ট্রের কর্তৃপক্ষ দ্বারা ভুটানের নাগরিকদের উপর আরোপিত প্রশাসনিক এন্ট্রি বিধিনিষেধ। ২০১৪ সালে, একজন ভুটানের পাসপোর্টধারী ৫১টি দেশে ভিসা মুক্তভাবে বা আগমনের পর ভিসা নিয়ে পরিদর্শন করতে পারতেন যা ভুটানের পাসপোর্টকে বিশ্ব র‌্যাংকিঙ্ক-এ ৭৭তম স্থানে উন্নীত করে। ১ জানুয়ারি ২০১৭ মোতাবেক, একজন ভুটানের পাসপোর্টধারী ৫১টি দেশে এবং অঞ্চলে ভিসা মুক্তভাবে বা আগমনের পর ভিসা নিয়ে পরিদর্শন করতে পারেন, যা স্বাধীন ভ্রমণে যাত্রাকালের ক্ষেত্রে ভুটানের পাসপোর্টকে ৮৫তম ক্রমতালিকায় নিয়ে আসে।

## ভিসার প্রয়োজনীয়তা মানচিত্র
centre|thumb|850x850px|ভুটানের নাগরিকদের জন্য ভিসার প্রয়োজনীয়তা মানচিত্র

## ভিসার প্রয়োজনীয়তা

## তথ্যসূত্র

## আরও দেখুন
* ভুটানের পাসপোর্ট
* ভুটানের বৈদেশিক সম্পর্ক
* ভুটানের ভিসা নীতিমালা

বিষয়শ্রেণী:ভুটানের বৈদেশিক সম্পর্ক
বিষয়শ্রেণী:জাতীয়তা অনুযায়ী ভিসার প্রয়োজনীয়তা
এয়ার ভাইস মার্শাল

থাম্ব|ডান|150px|বাংলাদেশ বিমানবাহিনীর 'এয়ার ভাইস মার্শাল'-এর স্লিভ/শোল্ডার চিহ্ন।

**এয়ার ভাইস মার্শাল** (**AVM**) বিমানবাহিনীর কর্মকর্তাদের ক্ষেত্রে ব্যবহৃত্ একটি দুই-তারকা পদবী; যা মূলত: ব্রিটিশ বিমানবাহিনীতে প্রচলিত রয়েছে। উপনিবেশিক যুগের ধারাবাহিকতায় ব্রিটেনের সাবেক উপনিবেশ কিন্তু বর্তমানে স্বাধীন রাষ্ট্রগুলোতেও এই পদবী প্রদান করা হয়।

## পদস্থতা
এটি একটি দুই-তারকা বিশিষ্ট পদবী। এই পদবীটি এয়ার কমোডর পদবীর ঠিক উপরের পদবী এবং এয়ার মার্শাল পদবীর ঠিক নিম্নের পদবী হিসাবে প্রচলিত।

## চিত্রশালা

Image:RTAF OF-7 (Air Vice Marshal).svg|থাই বিমানবাহিনীর 'এয়ার ভাইস মার্শাল' পদবীর চিহ্ন।
Image:RAAF O8 rank.png|অস্ট্রেলিয়ান বিমানবাহিনীর 'এয়ার ভাইস মার্শাল' পদবীর চিহ্ন।
File:NZ-Air-OF7.svg|নিউজিল্যান্ড বিমানবাহিনীর 'এয়ার ভাইস মার্শাল' পদবীর চিহ্ন।
File:Air Vice Marshal of IAF.png|ভারতীয় বিমানবাহিনীর 'এয়ার ভাইস মার্শাল' পদবীর চিহ্ন।
File:AVM Pakistan Air Force.png|পাকিস্তানি বিমানবাহিনীর 'এয়ার ভাইস মার্শাল' পদবীর চিহ্ন।
File:Hellenic Air Force OF-7.svg|গ্রীক বিমানবাহিনীর 'এয়ার ভাইস মার্শাল' (*Ypopterarchos*)পদবীর চিহ্ন।


## আরো দেখুন
* বাংলাদেশ বিমানবাহিনী
* ভারতীয় বিমানবাহিনী

## তথ্যসূত্র

## বহিঃসংযোগ
* বাংলাদেশ বিমানবাহিনী- তথ্য বাতায়ন।

বিষয়শ্রেণী:বিমানবাহিনী
বিষয়শ্রেণী:বাংলাদেশের সামরিক পদমর্যাদা
জর্ডান স্পাইয়েথ

**জর্ডান আলেকজান্ডার স্পাইয়েথ** (, (; ; জন্ম: জুলাই ২৭, ১৯৯৩) একজন মার্কিন পেশাদারি গলফার। বর্তমানে তিনি বিশ্ব র‌্যাঙ্কিং এ দ্বিতীয় স্থানে আছেন।

## পেশাগত জয়

### পিজিএ ট্যুর জয়

**PGA Tour playoff record (2–2)**

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:লরিয়াস বিশ্ব ক্রীড়া পুরস্কার বিজয়ী
বিষয়শ্রেণী:মার্কিন পুরুষ গলফ খেলোয়াড়
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
মাধ্যমিক ও উচ্চশিক্ষা অধিদপ্তর

**মাধ্যমিক ও উচ্চশিক্ষা অধিদপ্তর** (সংক্ষেপে: **মাউশি**) বাংলাদেশের শিক্ষা মন্ত্রণালয়ের অধীনে মাধ্যমিক ও উচ্চ মাধ্যমিক পর্যায়ের শিক্ষা ব্যবস্থা পরিচালনার জন্যে গঠিত প্রতিষ্ঠান। শিক্ষা মন্ত্রণালয়ের তত্ত্বাবধান ও নির্দেশনা অনুসারে মাধ্যমিক ও উচ্চশিক্ষা অধিদপ্তর মাধ্যমিক ও উচ্চতর শিক্ষা ব্যবস্থা পরিচালনা করে। এই অধিদপ্তর মাধ্যমিক, উচ্চ মাধ্যমিক ও ত্রৈমাসিক স্তরের প্রতিষ্ঠান মিলিয়ে প্রায় ২২৫৬৯টি শিক্ষা-প্রতিষ্ঠান নিয়ন্ত্রণ করে যাতে প্রায় ৪,১২,৫২৬ জন শিক্ষক এবং ১,৩৮,৪০,১৬৪ জন শিক্ষার্থী রয়েছে। বাংলাদেশের সব জেলায় জেলা শিক্ষা অফিসে এর কর্মকর্তা ও কর্মচারী রয়েছে।

## আরও দেখুন
* বাংলাদেশের শিক্ষাব্যবস্থা

## তথ্যসূত্র

## বহিঃসংযোগ
* 
* সরকারি-শিক্ষা-প্রতিষ্ঠান
* জাতীয় শিক্ষাক্রম ও পাঠ্যপুস্তক বোর্ড 
* বাংলাদেশ ব্যুরো অব এডুকেশনাল ইনফরমেশন এন্ড স্ট্যাটিস্টিকস্
* শিক্ষা মন্ত্রণালয় 

বিষয়শ্রেণী:বাংলাদেশের শিক্ষাব্যবস্থা
বিষয়শ্রেণী:বাংলাদেশ ভিত্তিক শিক্ষাপ্রতিষ্ঠান‎
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:বাংলাদেশের সরকারি প্রতিষ্ঠান
বিষয়শ্রেণী:১৯৮১-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের সরকারি সংস্থা
অংশীদারি কারবার

**অংশীদারি ব্যবসায়** হলো চুক্তির দ্বারা দুই বা ততোধিক ব্যক্তির মধ্যে বৈধ উপায়ে অর্থ উপার্জনের নিমিত্তে যে ব্যবসায় গড়ে উঠে। **১৯৩২ সালের অংশীদারি আইন অনুসারে, সাধারণ অংশীদারি ব্যবসায়ের ক্ষেত্রে সদস্য সংখ্যা সর্বনিম্ন ২জন ও সর্বোচ্চ ২০জন হবে এবং ব্যাংকিং অংশীদারি ব্যবসায়ের ক্ষেত্রে ২জন থেকে সর্বোচ্চ ১০জন হবে।** চুক্তিই অংশীদারি ব্যবসায়ের মূল ভিত্তি। চুক্তি ছাড়া কোনো অংশীদারি ব্যবসায় হতে পারে না। তবে এই অংশীদারি হতে পারে

## চুক্তির প্রকারভেদ
# লিখিত চুক্তি
# মৌখিক চুক্তি
# লিখিত ও মৌখিক চুক্তি

## উদ্ভব
একমালিকানা ব্যবসায়ের সমস্যাদি দূর করার নিমিত্তে এ ব্যবসায় গড়ে ওঠে। একমালিকানা ব্যবসায়ে মূলধন স্বল্পতা ও অসীম দায়ের অসুবিধা আছে।

## সুবিধাসমুহঃ
# অধিক পুঁজির সংস্থান
# সহজ গঠন
# দলবদ্ধ প্রচেষ্টা
# সম্মিলিত সিদ্ধান্ত
# দক্ষ পরিচালনা
# বৃহদায়তন ব্যবসায়ের সুবিধা ভোগ
# গবেষণা কাজে অর্থ ব্যয়
# প্রতিটি অংশীদারের প্রতিভার সর্বোত্তম ব্যবহার

## অসুবিধাসমুহ
# গোপনীয়তা বজায় থাকে না
# দ্রুত সিদ্ধান্ত গ্রহণে সমস্যা
# স্থায়ীত্বের সমস্যা

## তথ্যসূত্র

## বহিঃসংযোগ
ব্যবসায়
ব্যবসায়

বিষয়শ্রেণী:ব্যবসা
বিষয়শ্রেণী:ব্যবসায় শিক্ষা
বিষয়শ্রেণী:ব্যবসা আইন
বিষয়শ্রেণী:ব্যবসায় সত্তার ধরন
কেজথেলি

**কেজথেলি** (; ) বালাটন হ্রদের পশ্চিম তীরবর্তী হাঙ্গেরির একটি শহর। ২০,৮৯৫ জন বাসিন্দার এই শহরটি হ্রদের তীরবর্তী বৃহত্তম শহর এবং সাংস্কৃতিক, শিক্ষাগত এবং অর্থনৈতিক দিক থেকে এই অঞ্চলের মধ্যে গুরুত্বপূর্ণ স্থানে আসীন। এই শহরের অনুকূল অবস্থান এবং সড়কপথ ও রেলপথ উভয়ের মাধ্যমেই প্রবেশযোগ্যতা, কেজথেলি ও এর পার্শ্ববর্তী অঞ্চলসমূহকে সময় কাটানোর এক আদর্শ স্থানে পরিণত করেছে।

রোমান সময়ে (রোমানদের প্যানোনিয়ান ভাষার *[[কেজথেলি সংস্কৃতি]]*) এই শহরের প্রতিষ্ঠা ঘটলেও এই প্রথম ঐতিহাসিক প্রমাণ পাওয়া যায় ১২৪৭ সাল থেকে, যা ছিল ঐ সময়ের একটি নথি। ১৪২১ সাল থেকে কেজথেলি একটি মার্কেট টাউনে পরিণত হয়।

প্যানোনিয়া বিশ্ববিদ্যাল্যের কৃষি অনুষদটি কেজথেলিতে অবস্থিত। হাঙ্গেরিয় সাহিত্যিক ও গ্রন্থাগারিক, জর্জ ফেজের, ১৭৬৬ সালে কেজথেলিতে জন্মগ্রহণ করেছিলেন।

## অবস্থান
কেজথেলি শহরটি কেন্দ্রীয় ইউরোপের বৃহত্তম হ্রদ&nbsp;বালাটন হ্রদের উত্তরপশ্চিম প্রান্তে অবস্থিত। জঙ্গল পুরো শহরটিকে ঘিরে রেখেছে। এছাড়াও এর উত্তরে ঢালু পাহাড়, দক্ষিণপূর্বে সমতলভূমি এবং হ্রদ অবস্থিত। শহরের দক্ষিতে কিস-বালাটন (ক্ষুদে বালাটন) নামক একটি জলাভূমি অবস্থিত। জলাভূমিটি জালা নদীর অংশ, যা বালাটন হ্রদের পানির বিশুদ্ধতা বজায় রাখে। জলাভূমিটি ডাহুক পাখির বাসস্থান হিসেবে খ্যাত এবং আন্তর্জাতিক স্বীকৃতি লাভ করেছে। অঞ্চলটিকে প্রাকৃতিকভাবে সংরক্ষণ করার আহ্বান করা হয়েছে।

এই শহরের কাছেই স্পা ও স্বাস্থ্যসেবার জন্য বিখ্যাত হেভিজ শহর অবস্থিত। এছাড়াও কেজথেলির কাছেই উত্তরাঞ্চলীয় বালাটন ওয়াইন প্রস্তুতকারক অঞ্চল অবস্থিত, যা স্থানীয়ভাবে চাষকৃত প্রজাতি দিয়ে তৈরি উৎকৃষ্টমানের হোয়াইট-ওয়াইন প্রস্তুত করার জন্য বিখ্যাত।

সড়কপথে হাঙ্গেরির রাজধানী বুদাপেস্ট থেকে এবং অস্ট্রিয়ার রাজধানী ভিয়েনা থেকেই সহজে কেজথেলি যাওয়া যায়। কেজথেলি এবং বুদাপেস্টের মধ্যকার বাস দিনে কয়েকবার করে ছাড়ে।

## জলবায়ু




### যমজ শহর — সিস্টার সিটি

নিম্নোক্ত শহরগুলোকে কেজথেলি শহরের যমজ বলা হয়ঃ
*  লেভোকা, স্লোভাকিয়া
*  স্ট্যারু স্যাকয, পোল্যান্ড
*  ট্যানকুট, পোল্যান্ড
*  পিউইনিকজ্না, পোল্যান্ড
*  জেডরেজাউ, পোল্যান্ড
*  পিরান, স্লোভেনিয়া
*  বোপার্ড,  জার্মানি
*  হফ ভ্যান টুয়েন্টে, হল্যান্ড
*  লিটোমাইসিল, চেক প্রজাতন্ত্র
*  টুর্নভ, চেক প্রজাতন্ত্র
*  অ্যালানিয়া, তুরস্ক

## গ্যালারি

File:Keszthely town centre 3.jpg|কেজথেলি শহর কেন্দ্র
File:Festetics kastely.jpg|ফেস্টেটিক্স প্রাসাদ
File:Keszthely - Festetics Castle.jpg|বিমান থেকে ধারণকৃত প্রাসাদের চিত্র
File:Kesztely.JPG|গার্ডেন ফাউন্টেন থেকে ধারণকৃত প্রাসাদের সম্মুখচিত্র


## তথ্যসূত্র

## বহিঃসংযোগ
*  
* কেজথেলি, ভেজপ্রেম বিশ্ববিদ্যালয়ে  
* বিমান হতে ধারণকৃত চিত্র
* ফ্লিকারে কেজথেলির চিত্র

বিষয়শ্রেণী:জালা প্রদেশের জনবহুল এলাকা
পার্মা বিশ্ববিদ্যালয়

**পার্মা বিশ্ববিদ্যালয়**  (, UNIPR) বিশ্বের সবচেয়ে পুরাতন বিশ্ববিদ্যালয়গুলোর মধ্যে একটি যা বারো শতাব্দীতে প্রতিষ্ঠিত হয়। বিশ্ববিদ্যালয়টি ১৮টি বিভাগ নিয়ে গঠিত।  ২০১৩-এর নভেম্বরের হিসাব অনুযায়ী বিশ্ববিদ্যালয়টিতে প্রায় ৩২,০০০ ছাত্র-ছাত্রী অধ্যায়ন করছে। 

## ইতিহাস
ত্রয়োদশ-চতুর্দশ শতাব্দীতে পার্মাতে *স্তুদিউম* নামে একটি শিক্ষা প্রতিষ্ঠান ছিল, তবে ১৩৮৭ সালে মিলানের ডিউক জিয়ান গালেয়াজ্জো ভিসকন্তি সেটি বন্ধ করে দেন। পার্মা বিশ্ববিদ্যালয়টি ১৪১২ সালে নিক্কোলো তৃতীয় ডি'এস্তে চালু করেন এবং কোনও পাপাল বুল জারি করা না হলেও, এখানে ডিগ্রি প্রদান করা হত। ১৪২০ সালে ফিলিপ্পো মারিয়া ভিসকন্তি আবার এটি বন্ধ করে দেন। 

## উল্লেখযোগ্য ছাত্র, প্রাক্তন ছাত্র এবং অনুষদ

## তথ্যসূত্র

বিষয়শ্রেণী:ইতালির বিশ্ববিদ্যালয়
বিষয়শ্রেণী:৯৬২-এ প্রতিষ্ঠিত
বড়শিনাক সামুদ্রিক সাপ

**বড়শিনাক সামুদ্রিক সাপ** বা **হুগলী পটী** বা **বড়শিনাক দজ্যা সাপ** (বৈজ্ঞানিক নাম: *Enhydrina schistosa*) হচ্ছে হাইড্রফিডি পরিবারভুক্ত এক প্রকার তীব্র বিষধর সাপ সামুদ্রিক সাপ। সাপের কামড়ে আক্রান্তদের ভেতরে ৫০ শতাংশের বেশি সামুদ্রিক সাপের কারণে এবং অধিকাংশই এই প্রজাতির কারণে ঘটে থাকে।

## বর্ণনা
বড়শিনাক সামুদ্রিক সাপের দেহ তামাটে ধূসর রঙের এবং নীলাভ ধূসর বা কালচে ব্যান্ড থাকে। এদের দেহের সর্বোচ্চ দৈর্ঘ্য ১৪০ সেমি এবং লেজের দৈর্ঘ্য ১১০ সেমি।

## স্বভাব
বড়শিনাক সামুদ্রিক সাপ উন্মুক্ত জলাশয়ের অগভীর পানিতে, উপকূলীয় উপহ্রদ, প্যারাবন, মোহনায় এবং নদীর মুখে পাওয়া যায়।

## বিস্তৃতি
বাংলাদেশ উদ্ভিদ ও প্রাণী জ্ঞানকোষে বড়শিনাক সামুদ্রিক সাপকে বাংলাদেশের বিলুপ্ত সাপ হিসেবে ধরা হয়েছে।  এ প্রজাতির সাপ পৃথিবীতে ব্যাপক বিস্তৃত। এরা পারস্য উপসাগর, মাদাগাস্কার, বঙ্গোপসাগর, দক্ষিণ-পূর্ব এশিয়া, ইন্দোনেশিয়া, পাপুয়া নিউগিনি এবং অস্ট্রেলিয়ার উত্তর অংশে পাওয়া যায়।

## অবস্থা
আইইউসিএন এটিকে বাংলাদেশে এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

## তথ্যসূত্র

## বহিঃসংযোগ
*
* 
* The Reptile House

বিষয়শ্রেণী:হাইড্রফিডি
বিষয়শ্রেণী:বাংলাদেশের সরীসৃপ
বিষয়শ্রেণী:ভারতের সরীসৃপ
বিষয়শ্রেণী:কম্বোডিয়ার সরীসৃপ
বিষয়শ্রেণী:চীনের সরীসৃপ
বিষয়শ্রেণী:ইন্দোনেশিয়ার সরীসৃপ
বিষয়শ্রেণী:লাওসের সরীসৃপ
বিষয়শ্রেণী:মালয়েশিয়ার সরীসৃপ
বিষয়শ্রেণী:থাইল্যান্ডের সরীসৃপ
বিষয়শ্রেণী:ভিয়েতনামের সরীসৃপ
বিষয়শ্রেণী:১৮০৩-এ বর্ণিত সরীসৃপ
বিষয়শ্রেণী:পাকিস্তানের সরীসৃপ
হর্টন স্মিথ

**হর্টন স্মিথ** ( (জন্ম: মে ২২. ১৯০৮ - অক্টোবর ১৫, ১৯৬৩) একজন মার্কিন পেশাদারি গলফার। মাস্টার্স টুর্নামেন্ট এর ১ম ও ৩য় পর্বের বিজয়ী হিসেবে তিনি সবচেয়ে পরিচিত।

স্মিথ দ্বিতীয় বিশ্বযুদ্ধের  সময় মার্কিন সেনাবাহিনীর বিমান বাহিনীতে অ্যাথলেটিক্স সমন্বয়কারী  বিশেষ পরিষেবা বিভাগে কাজ করেছিলেন এবং একজন অধিনায়ক থাকা অবস্থায় তাকে বরখাস্ত করা হয়েছিল। 

### পিজিএ ট্যুর জয়
* ১৯২৮ (২) ওকলাহোমা শহর খোলার,  কাতালিনা আইসল্যান্ড ওপেন
* ১৯২৯ (৮) বার্কলে ওপেন চ্যাম্পিয়নশিপ, পেনসাকোলা ওপেন আমন্ত্রণমূলক, ফ্লোরিডা ওপেন, লা গরচে ওপেন, ফোর্ট ম্যাইইয়ার্স ওপেন, উত্তর ও দক্ষিণ ওপেন, ওরেগন ওপেন, পাসাদেনা ওপেন (ডিসেম্বর) 
* ১৯৩০ (৪) সেন্ট্রাল ফ্লোরিডা ওপেন, নিষ্পাদপ প্রান্তর ওপেন, বার্কলে ওপেন, বে জেলা ওপেন

### ফলাফল টাইমলাইন

NYF = Tournament not yet founded
NT = No tournament
DNP = Did not play
WD = Withdrew
CUT = missed the half-way cut
R64, R32, R16, QF, SF = Round in which player lost in PGA Championship match play
"T" indicates a tie for a place
Green background for wins. Yellow background for top-10.

### সংক্ষিপ্ত বিবরণ

*Most consecutive cuts made – 43 (1927 U.S. Open – 1946 Masters)
*Longest streak of top-10s – 3 (twice)

## তথ্যসূত্র

বিষয়শ্রেণী:১৯০৮-এ জন্ম
বিষয়শ্রেণী:১৯৬৩-এ মৃত্যু
বিষয়শ্রেণী:মার্কিন পুরুষ গলফ খেলোয়াড়
ব্রেন্ডন জুলিয়ান

**ব্রেন্ডন পল জুলিয়ান** (; জন্ম: ১০ আগস্ট, ১৯৭০) নিউজিল্যান্ডের হ্যামিল্টনে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৯৩ থেকে ১৯৯৯ সাল পর্যন্ত অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন। ৬ ফুট ৫ ইঞ্চির দীর্ঘ উচ্চতার অধিকারী **ব্রেন্ডন জুলিয়ান** মূলতঃ বামহাতি ফাস্ট মিডিয়াম বোলিংয়ে পারদর্শী। এছাড়াও মাঝারিসারিতে ডানহাতে ব্যাটিংয়ে দক্ষতা প্রদর্শন করে অল-রাউন্ডারের মর্যাদা লাভকারী হিসেবেও বিবেচিত তিনি।
 
## খেলোয়াড়ী জীবন
১৯৮৯ সালে এইআইএস অস্ট্রেলিয়ান ক্রিকেট একাডেমি থেকে বৃত্তি লাভকারী ছিলেন তিনি। অস্ট্রেলিয়া দলে সংক্ষিপ্ত সময়ের জন্য দুই ধাপে টেস্ট ক্রিকেট খেলেন। ১৯৯৩ সালের অ্যাশেজ সিরিজে ইংল্যান্ডের বিপক্ষে তেজ্যোদীপ্ত অপরাজিত ৫৬* রান তোলেন। এরপর ১৯৯৫ সালে ওয়েস্ট ইন্ডিজ সফরে মিতব্যয়ী ও ক্ষুরধার বোলিং করে ইতিহাস গড়েন। এসময় দলে ক্রেইগ ম্যাকডারমট ও ডেমিয়েন ফ্লেমিংয়ের আঘাতের কারণে পল রেইফেলকে নিয়ে নতুন বলে ইনিংস উদ্বোধনে নামতেন।

১৯৯৮ থেকে ১৯৯৯ সালে একদিনের আন্তর্জাতিক দলে নিয়মিত সদস্য হিসেবে অংশ নেন। তন্মধ্যে ১৯৯৯ সালের ক্রিকেট বিশ্বকাপে শিরোপা জয়ী অস্ট্রেলিয়া দলের অন্যতম সদস্য হিসেবে থাকলেও অধিকাংশ সময়ই তাকে বেঞ্চে অবস্থান করতে হয়। বিশ্বকাপের পর তিনি দল থেকে বাদ পড়েন।

১৯৯৭-৯৮ ও ১৯৯৮-৯৯ মৌসুমের শেফিল্ড শিল্ডের ফাইনালে খেলেছেন তিনি। উভয় ফাইনালে ১২৫ ও ৮৪ রান তুলে ওয়েস্টার্ন ওয়ারিয়র্সকে পরপর দুইবার শিরোপ বিজয়ে সহায়তা করেন।

## অবসর
২০০১ সালে খেলোয়াড়ী জীবন থেকে বিদায় নিয়ে অস্ট্রেলিয়ায় চ্যানেল নাইনের ভ্রমণবিষয়ক অনুষ্ঠানে উপস্থাপনা করেন। পরবর্তীতে ন্যাশনাল নাইন নিউজের খেলাধুলা সংবাদ উপস্থাপক হন। এরপর অস্ট্রেলিয়ার ফক্স স্পোর্টসে চলে যান। ফক্স স্পোর্টসে তিনি ঘরোয়া ক্রিকেট খেলার ধারাভাষ্যকার মনোনীত হন। এছাড়াও ইনসাইড ক্রিকেট ও ২০০৯ সালে অস্ট্রেলিয়া ক্রিকেট দলের দক্ষিণ আফ্রিকা সফরে খেলার সংবাদ প্রদানের জন্য দক্ষিণ আফ্রিকা ভ্রমণ করেন।

## ওডিআইয়ে ম্যান অব দ্য ম্যাচ

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ান ইনস্টিটিউট অব স্পোর্টসের ক্রিকেটার
বিষয়শ্রেণী:অস্ট্রেলীয় ক্রীড়া সাংবাদিক
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:সারের ক্রিকেটার
বিষয়শ্রেণী:হ্যামিল্টন (নিউজিল্যান্ড) থেকে আগত ক্রিকেটার
বিষয়শ্রেণী:অস্ট্রেলীয় টেলিভিশন উপস্থাপক
বিষয়শ্রেণী:অস্ট্রেলিয়ায় নিউজিল্যান্ডীয় অভিবাসী
বিষয়শ্রেণী:কমনওয়েলথ গেমসের ক্রিকেটে পদক বিজয়ী
বিষয়শ্রেণী:কমনওয়েলথ গেমসে রৌপ্যপদক বিজয়ী অস্ট্রেলীয়
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:অস্ট্রেলীয় ক্রিকেট ধারাভাষ্যকার
বিষয়শ্রেণী:গিল্ডফোর্ড গ্রামার স্কুলের প্রাক্তন শিক্ষার্থী